钦定古今图书集成/明伦汇编/人事典/第031卷 > 颜氏家训 > 《念奴娇》〈自寿〉郑域
## 钦定古今图书集成/明伦汇编/人事典/第031卷 > 颜氏家训 > 《念奴娇》〈自寿〉郑域

“嗟来咄去，被天公，把做小儿调戏。蹀雪龙庭归未久，
还促炎州行李。不半年间，北胡南越，一万三千里。征
衫著破，著衫人可知矣。休问海角天涯，黄蕉丹荔，
自足供甘旨。泛绿依红无个事，时舞斑衣而已。救蚁
藤桥，养鱼盆沼，是亦经纶耳。伊周安在，且须学老莱
子。